Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 20/13/8803	Košice II, 1.3.2013
EEČ : 2-64-62-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
V trestnej veci vedenej proti obvinenej XXXXX pre prečin zanedbania povinnej výživy podľa § 207 ods. 1 Trestného zákona  pre skutok, že: 

-	v Košiciach a inde si neplní vyživovaciu povinnosť  k svojmu synovi XXXXX, nar. XXXXX, aj  keď  bola  rozsudkom Okresného  súdu  XXXXX XXXXX  sp. zn. XXXXX XXXXX zaviazaná prispievať na jeho výživu sumou 30% zo sumy životného minima (26,60 €) mesačne. Túto si však úmyselne neplní, a tak dlhuje za obdobie od júla 2012 doteraz k rukám otca XXXXX sumu vo výške 159,60 €, 

lebo zanikla trestnosť činu
Odôvodnenie:
Uznesením povereného príslušníka Okresného riaditeľstva PZ XXXXX, obvodného oddelenia PZ XXXXX XXXXX sp. zn. XXXXX zo dňa 04.01.2013 bolo podľa § 206 ods. 1 Trestného poriadku vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona, pre skutok ako je uvedený vo výroku tohto uznesenia.

Po ukončení vyšetrovania predložil poverený príslušník PZ spis s návrhom na zastavenie trestného stíhania, pretože obvinený dodatočne splnil svoju povinnosť a jeho konanie nemalo trvalo nepriaznivé následky na oprávnené osoby.

Preskúmaním predmetného spisového materiálu som zistila, že zanikla trestnosť činu.

Poškodený XXXXX v zápisnici o výsluchu poškodeného zo dňa 07.01.2013 uviedol, že mu obvinená XXXXX poštovou poukážkou uhradila dňa 18.12.2012 výživné vo výške 52,-€, dňa 04.01.2013 uhradila výživné vo výške 44,-€ a dňa 18.01.2013 sa na OO PZ XXXXX dostavila obvinená XXXXX a preukázala sa poštovou poukážkou o uhradení dlžného výživného vo výške 65,90 €.

Z výpovede poškodeného nevyplývajú také skutočnosti, ktoré by preukazovali, že konaním obvinenej boli spôsobené trvalo nepriaznivé následky.

Podľa § 86  písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vzhľadom na vyššie uvedené som rozhodla tak, ako je uvedené vo výrokovej časti tohto  uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka